**Misija**

Misija Filološkog fakulteta jeste stvaranje podsticajnih akademskih uslova za edukovanje visokokompetentnih stručnjaka za jezik, međukulturnu komunikaciju i književnost koji će svojim znanjima i vještinama moći da budu pokretači razvoja obrazovnog sistema, ali i održivog razvoja društva u širem smislu. Nadalje, fakultet je fokusiran ka edukovanju visokostručnih prevodilaca za potrebe crnogorskog i evropskog tržišta naročito u kontekstu pristupanja Crne Gore Evropskoj uniji. Modernim kurikulumom, Filološki fakultet nastoji osnažiti vezu sa javnim i privatnim sektorom u cilju poboljšanja nastave i bolje integrisanosti studenata na tržištu rada, a primjenom najsavremenijih metoda i naučnih saznanja nastojimo kontinuirano unositi inovacije u nastavni proces. Filološki fakultet kao misiju ima i promovisanje interdisciplinarnih i multidisciplinarnih istraživanja, te najviših naučnih i etičkih standarda sa ciljem dostizanja izvrsnosti u humanističkim i društvenim naukama. Konačno, Filološki fakultet ima važnu ulogu u ključnim aspektima internacionalizacije Univerziteta Crne Gore, kao i u realizaciji potrebe za cjeloživotnim učenjem.

**Vizija**

Filološki fakultet nastoji da bude snažan nacionalni, regionalni i međunarodni centar prepoznat po izvrsnosti u lingvističkim, translatološkim, kulturološkim i studijama književnosti, te kao takav bude jedan od stožera razvoja otvorenog i prosperitetnog društva.

**I. NASTAVNI PROCES**

Filološki fakultet Univerziteta Crne Gore orijentiše se ka razvoju i implementaciji visokokvalitetnih i međunarodno prepoznatih studija, sa jasno određenim i internacionalno komparativnim ishodima učenja. Fakultet će usmjeriti svoje kapacitete i raspoložive resurse ka usavršavanju nastavnog osoblja i studenata, očuvanju akademskog integriteta, pokretanju interdisciplinarnih studija, te razvoju i implementaciji programa cjeloživotnog učenja.

|  |  |  |  |  |  |
| --- | --- | --- | --- | --- | --- |
| **Cilj. I.1. Filološki fakultet Univerziteta Crne Gore (u daljem tekstu: UCG) osmišljava i implementira visokokvalitetne studijske programe na svim nivoima studija, sa međunarodno uporedivim, precizno određenim, ishodima učenja, prilagođenim potrebama obrazovnog sistema i tržišta rada u oblasti filologije** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_I.1.1  Analiza kvaliteta studijskih programa sa prijedlogom unapređenja njihove strukture, uključujući reviziju kurikuluma i organizacije nastavnog procesa. | * Godišnje samovrednovanje studijskih programa (evaluacioni izvještaji); * Prijedlozi/smjernice za unapređenje strukture studijskih programa (godišnje, u skladu sa Strategijom UCG) * Izmjene strukture i sadržaja studijskih programa u propisanoj proceduri (najmanje 2 puta tokom perioda u kojem se Strategija UCG realizuje u skladu s definisanim procedurama); * Izmjene sadržaja predmetnih silabusa u propisanoj proceduri (najmanje 2 puta tokom perioda u kojem se Strategija UCG realizuje u skladu s definisanim procedurama); | * Filološki fakultet Univerziteta Crne Gore * Univerzitet Crne Gore * Međunarodni projekti (konkretno: CBHE projekat REFLAME – Reforma nastave stranih jezika u visokom obrazovanju u Crnoj Gori. | * Dekanski kolegijum, * Prošireni dekanski kolegijom * Rukovodioci studijskih programa * Komisija za obezbješenje i unapre]enje kvaliteta, * Vijeće Filološkog fakulteta * Senat,   – Komisija za obezbjeđenje i unapređenje kvaliteta   * Menadžment tim projekta REFLAME | Kontinuirano do 2025. | * Nedovoljno precizno izvedene/neobjektivne/paušalne analize; * Kašnjenja u predviđenim fazama izmjena kurikuluma i silabusa. * Izmjene kurikuluma i silabusa u nedovoljnoj mjeri u skladu sa stvarnim potrebama studijskih programa i tržišta. * Nedovoljna motivisanost i latentni otpor nastavnika prema doedukaciji. |
| A\_I.1.2  Unapređenje metodoloških kompetencija nastavnika u cilju kvalitetnije realizacije osavremenjenih silabusa i kurikuluma, te obrazovanja nastavnog, prevodilačkog i naučnog kadra osposobljenog za savremene izazove crnogorskog i evropskog tržišta rada. | * Održani seminari na temu definisanja znanja, kompetencija i vještina potrebnih za obrazovanje kvalitetnog nastavnog i prevodilačkog kadra * Prijedlog izmjena ishoda učenja u skladu sa identifikovanim potrebama tržišta rada i privrede (najmanje 2 puta tokom implementacije strategije); * Broj studijskih programa sa ishodima učenja koji su revidirani u skladu sa zaključcima javnih rasprava (najmanje 20% od ukupnog broja studijskih programa); * Prilagođavanje upisne politike u cilju boljeg prilagođavanja potrebama tržišta rada; definisanje donjeg broja bodova neophodnim za upis * Broj studenata sa završenim studijama svih nivoa studija rezultat je realnih potreba tržišta rada. | * Filološki fakultet UCG * UCG * Međunarodni projekti (konkretno: CBHE projekat REFLAME – Reforma nastave stranih jezika u visokom obrazovanju u Crnoj Gori i projekat UCG “Fostering Internationalization at Montenegrin HEIs through Efficient Strategic Planning” (IESP). | * Dekanski kolegijum, * Komisija za obezbjeđenje i unapređenje kvaliteta, * Menadžment tim projekta REFLAME i IESP | Kontinuirano do 2025. |
| **Cilj 2. Povećanje broja studenata sa završenim studijama** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_I.2.1  Definisanje odsjeka na kojima je neophodno povećati broj svršenih studenata | * Uporedna analiza broja upisanih i svršenih studenata u proteklih pet godina, na svim studijskim programima. | * Filološki fakultet UCG | * Prodekan za nastavu * Rukovodioci studijskih programa * Studentska služba | Sredina 2020. | * Nedovoljan broj zainteresovanih svršenih srednjoškolaca sa odličnim uspjehom zainteresovanih za upis na filološke studije, između ostalog i zbog lokacije samog fakulteta čije okruženjene ne nudi dovoljno stimulativne ekstrakurikularne sadržaje, te svakodnevnog putovanja za studente iz Podgorice za koje nema kapaciteta za smještaj u domu (ovo značajno utiče na vrijeme koje bi se moglo provesti u kvalitetnom, samostalnom učenju, odnosno, dovodi student u neravnopravan položaj kada je u pitanju opterećenje) |
| A\_I.2.2  Osmišljavanje strategije za privlačenje kvalitetnih svršenih srednjoškolaca koji upisuju Filološki fakultet | * Izrađena i usvojena strategija | * Filološki fakultet | * Filološki fakultet * Dekanski kolegijum * Vijeće Filološkog fakulteta * Vijeća studijskih programa | Sredina 2020. |
| A\_I.2.3  Definisanje upisne politike (utvrđena donja granica ulaznog nivoa uspjeha i sl.) | * Izrađen i usvojen dokument kojim se definiše upisna politika | * Filološki fakultet | * Filološki fakultet * Dekanski kolegijum * Vijeće Filološkog fakulteta | Sredina 2020. |

|  |  |  |  |  |  |
| --- | --- | --- | --- | --- | --- |
| **Cilj 3. Filološki fakultet podstiče interdisciplinarnost studijskih programa** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_I.3.1  Razmatranje mogućnosti povezivanja srodnih studijskih programa sa ciljem uvođenja interdisciplinarnih studija i pokretanje takvih studija | * Moguća akreditacija jednog interdisciplinarnog studijskog programa. | * Filološki fakultet * Univerzitet Crne Gore | * Dekanski kolegijium, * Vijeće * Senat, * Upravni odbor, * Ministarstvo prosvjete, * AKVO. | Kontinuirano do 2025. | * Nedovoljno sredstava za finansiranje novog interdisciplinarnog studijskog programa. * Rentabilnost uvođenja ovakvog programa i mogući negativni uticaj na upisnu politiku postojećih studijskih programa |
| **Cilj 4. Filološki fakultet radi na jačanju akademskog integriteta** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_I.4.1  Promocija akademskog integriteta | * Održana dva seminara o akademskom integritetu u periodu implementacije strategije * Osnove akademskog integriteta implementirane u okviru silabusa za predmet Metodologija naučnoistraživačkog rada. | * Filološki fakultet * Univerzitet Crne Gore | * Dekan * Prodekan za nauku * Rukovodioci stud. programa | Kontinuirano  do 2025. | * Nedovoljna zainteresovanost za pohađanje |

|  |  |  |  |  |  |
| --- | --- | --- | --- | --- | --- |
| **Cilj 5. Filološki fakultet razvija programe cjeloživotnog učenja**  **(obuka akademskog osoblja FF i doobuka nastavnika jezika u osnovnim i srednjim školama, te prevodilaca)** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_I.5.1  Razvoj i implementacija obuke za akademsko osoblje Filološkog fakulteta | * Razvijeni i implementirani programi obuke za akademsko osoblje FF, najmanje 2 seminara/radionice u periodu implementacije strategije – statistika za lingvistička istraživanja, korpusni metodi za lingvistička istraživanja, i sl. | * Filološki fakultet * Nastavno osoblje drugih organizacionih jedinica (profesor statistike...) | * Dekan * Prodekan za nauku * Nastavno osoblje | Kontinuirano  do 2025. | * Nedovoljne finansije za plaćanje gostujućih nastavnika koji bi održali obuku |
| A\_I.5.2  Razvoj i implementacija doobuke za nastavnike jezika iz osnovih i srednjih škola, i prevodioce | * Razvijeni programi doobuke za nastavnike jezika koji predaju na primarnom i sekundarnom nivou obrazovanja i prevodioce – najmanje dva seminara/radionice u periodu implementacije projekta | * Filološki fakultet * Udruženja nastavnika * Ambasade... | * Dekan * Prodekan za nastavu * Nastavno osoblje | Kontinuirano  do 2025. | * Nedovoljna motivisanost akademskog osoblja da organizuje doobuke za nastavnike primarnog i sekundardnog obrazovnog nivoa |

**II. NAUKA I ISTRAŽIVANJE**

Ključne pravce strategije razvoja Filološkog fakulteta na polju naučnoistraživačkog rada čini jačanje istraživačkih kapaciteta, povećanje međunarodne prepoznatljivosti i uporedivosti i unapređenje naučnih aktivnosti studenata na nivou master i doktorskih studija. U tu svrhu, Filološki fakultet će kroz međunarodne i bilateralne projekte, a u okviru postojećih modela finansiranja, raditi na uspostavljanju partnerstava sa renomiranim institucijama iz Evropske unije, povećanju broja odlaznih i dolaznih mobilnosti istraživača u svrhu održavanja seminara, međunarodnih naučnih skupova i naučnoistraživačkih projekata. Takođe će se pokloniti pažnja  intenziviranju inovativnih aktivnosti kroz sklapanje ugovora

sa javnim i privatnim sektorom u okviru obavezne prakse na modularnoj nastavi na osnovnim i na master studijama. Aktivnosti fakulteta će biti usmjerene i ka povećaju broja publikacija u visokorangiranim časopisima na SSCI i AHCI listi (Q1 i Q2). Poseban fokus će biti na jačanju rangiranja časopisa Folia Linguistica et Litteraria, Logos et Littera i Riječ sa krajnjim ciljem ulaska u WoS odnosno Scopus bazu podataka. U cilju povećanja vidljivosti naučnoistraživačkog rada biće unaprijeđen i sadržaj na web-portalu. Prepoznajući značaj pristupa učenju kroz istraživanje, pristupiće se reformisanju kurikuluma na master nivou studija kao i uvođenja obavezne deontološke komponente za odabrane predmete sa ciljem jačanja akademskog integriteta i podizanja nivoa svijesti o potrebi pridržavanja visokih etičkih standarda u lingvističkim, translatološkim, kulturološkim i studijama književnosti.

|  |  |  |  |  |  |
| --- | --- | --- | --- | --- | --- |
| **Cilj II.1 Jačanje istraživačkih kapaciteta na Filološkom fakultetu** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_II.1.1  Uspostavljanje strateških partnerstava sa renomiranim naučnoistraživačkim institucijama u svijetu; | * Uspostavljena strateška partnerstva sa najmanje 3 renomirane naučnoistraživačke institucije; * Povećan broj publikacija sa istraživačima sa strateških institucija (najmanje 10% od ukupnog broja publikacija); * Povećan broj odlaznih i dolaznih mobilnosti istraživača sa strateških institucija (povećanje od najmanje 10 % tokom perioda implementacije strategije); * Organizovanje seminara i obuke za nastavno osoblje Filološkog fakulteta koju će voditi predavači sa strateških institucija iz EU * Organizovanje međunarodnih naučnih konferencija (minimum tri) | * Univerzitet Crne Gore, * Međunarodni projekti; | * Dekanski kolegijum * Nosioci projekata | Kontinuirano do 2024. | * Nedovoljna motivisanost osoblja za rad na projektima i učešću u akademskoj mobilnosti i obukama |
| A\_II.1.2  Kreiranje politike zapošljavanja mladih i perspektivnih istraživača; | * Pripremljena analiza potreba za zapošljavanjem novog istraživačkog kadra; * Povećan broj istraživača, posebno mladih, na Univerzitetu; povećan broj aktivnih doktoranada; | * Univerzitet Crne Gore, * Ministartsvo prosvjete, * Ministarstvo nauke, * Međunarodni i nacionalni projekti; | * Dekanski kolegijum | Kontinuirano do 2024. |
| A\_II.1.3  Intenziviranje inovativnih aktivnosti. | * Identifikovati prioritetne naučne interdisciplinarne i multidisciplinarne teme * Povećan broj projekata/ugovorenih saradnji sa javnim i privatnim sektorom u okviru modularne nastave u šestom semestru i nastave na masteru; | * Univerzitet Crne Gore, * Ministarstvo nauke, | * Dekanski kolegijum * Rukovodioci studijskih programa | Kontinuirano do 2024. |
| **Cilj II.2 Prepoznatljivost Filološkog fakulteta u Evropskom istraživačkom prostoru** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_II.2.1  Povećanje izvrsnosti rezultata naučnoistraživačkog rada; | * Povećan broj publikacija u visokorangiranim časopisima[[1]](#footnote-1) za 10% u odnosu na ukupan broj publikacija po godini; * Rad na jačanju rangiranja naučnog časopisa *Folia Linguistica et Litteraria* sa ciljem ulasku u WoS (AHCI, SSCI) bazu i časopisa *Logos et Littera* u Scopus bazu, a takođe i na uvođenju u baze časopisa Riječ; * Uvedeni stimulativni kriterijumi za povećanje zarade, zasnovani na rezultatima naučnoistraživačkog rada i izvrsnosti; | * Univerzitet Crne Gore, * Vlada Crne Gore, * Ministarstvo prosvjete, * Ministarstvo nauke; | * Dekanski kolegijum | Kontinuirano do 2024. | * Dugotrajna procedura recenziranja radova iz filoloških disciplina koji mogu uticati na broj objavljenih radova po godini * Nedovoljno povećanje broja i kvaliteta publikacija za evidentno povećanje prepoznatljivosti Univerziteta zbog relativno malog broja istraživača u odnosu na druge univerzitete u regionu i šire; * Nedostatak finansijskih sredstava za realizaciju mehanizama usmjerenih na razvoj nauke i istraživanja. |
| A\_II.2.2  Povećanje vidljivosti naučnoistraživačkog rada; | * Unaprijeđen web-portal Filološkog fakulteta: * razvijene web-stranice namijenjene naučnim projektima, * poboljšan kvalitet sadržaja na web-prezentaciji; * Stvaranje repozitorijuma postojećih digitalnih jezičkih resursa; | * Univerzitet Crne Gore, * Međunarodni i nacionalni projekti; | * Dekanski kolegijum * Nosioci projekata | Kontinuirano do 2024. |
| **Cilj II.3. Unapređenje naučnih aktivnosti studenata na nivou master i doktorskih studija na Univerzitetu Crne Gore** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_II.3.1  Kreiranje ambijenta za povećanje interesovanja prema doktorskim studijama; | * Povećana motivacija za upis doktorskih studija kroz povećanje efikasnosti studiranja i poboljšanja studentskih servisa; | * Univerzitet Crne Gore, * Međunarodni i nacionalni projekti, * Ministarstvo nauke, * Ministartsvo prosvjete, * Vlada Crne Gore; | * Dekanski kolegijum * Odbor za doktorske studije | Kontinuirano do 2024. | * Nedovoljno povećanje broja studenata |
| A\_II.3.2  Uvođenje pristupa učenja kroz istraživanje na nivou master studija. | * Reformisani kurikulumi na nivou master studija u cilju uključivanja komponente istraživanja u obimu od najmanje 25% opterećenja studenata prije izrade master rada; * Studenti na master studijama uključeni u naučnoistraživačke projekte; | * Univerzitet Crne Gore. | * Rektorski kolegijum, * Senat, * Organizacione jedinice * Odbor za magistarske studije. | Kraj 2021. |
| A\_II.3.3 Uvođenje deontološke komponente kao sastavni dio kurikuluma na master studijama | * Reformisani kurikulumi na nivou master studija u cilju uključivanja deontološke komponente u okviru jednog predmeta | * Filološki fakultet | * Prodekan za nastavu * Rukovodioci studijskih programa * Komisija za magistarske studije |  |  |

**III MEĐUNARODNA SARADNJA**

Izučavanje  stranih i maternjih jezika doprinosi stvaranju svestrano obrazovanih i društveno odgovornih osoba, kojima znanje jezika pomaže da pomjeraju granice sopstvenog okruženja i razvijaju otvorenost i bliskost sa različitim kulturama, običajima i naravima drugih podneblja i drugačijih civilizacijskih karakteristika. U tom kontekstu, Filološki fakultet prepoznaje važnost komparativno uporedive i međunarodno kredibilne projektne i istraživačke aktivnosti, odnosno mobilnosti istraživača, nastavnika, saradnika i studenata. Filološki fakultet razvio je mobilnost studenata i profesora preko međunarodnih programa za razmjenu, pa je dosad realizovano dvadesetak dolaznih studentskih i profesorskih mobilnosti i preko sedamdeset odlaznih mobilnosti.

U predstojećem petogodišnjem periodu Filološki fakultet će unaprijediti međunarodnu saradnju s renomiranim visokoobrazovnim institucijama, sklapanjem i primjenom sporazuma o bilateralnoj saradnji i kreditnoj mobilnosti. U skladu sa sa strateškim opredjeljenjem Univerziteta Crne Gore, čiji je Filološki fakultet dio, razvijaće se međunarodna projektna aktivnost Fakulteta, što podrazumijeva unaprijeđenu administrativnu podršku u procesu prijave i realizacije međunarodnih projekata, kao i povećanje broja prijavljenih projekata. Po svojoj misiji, Filološki fakultet je usmjeren na ostvarenje međunarodne akademske prepoznatljivosti, kako u domenu nastave, tako i u domenu naučnoistraživačke djelatnosti. Filološki fakultet kao ustanova pruža mogućnost obrazovanja značajnom broju stranih studenata, ali i profesora, zahvaljujući tome što se na njemu izučavaju engleski, francuski, ruski, italijanski, i njemački jezik i književnost, što njegovu internacionalnu komponentu čini djelujućom i superiornom u odnosu na srodne ustanove.

|  |  |  |  |  |  |
| --- | --- | --- | --- | --- | --- |
| **Cilj III.1. Intenziviranje saradnje s renomiranim visokoobrazovnim institucijama** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_III.1.1  Intenziviranje saradnje s renomiranim visokoobrazovnim institucijama kroz potpisivanje i realizaciju ugovora o bilateralnoj saradnji i mobilnosti; | * Redovna evaluacija o postignutim efektima u primjeni sporazuma; * Povećanje broja aktivnih bilateralnih sporazuma za najmanje 10% godišnje; * Povećanje broja sporazuma o kreditnoj mobilnosti za najmanje 10% godišnje; | * Filološki fakultet; | * Dekanski kolegijum, | Kontinuirano  do 2024. | * Nedovoljna finansijska sredstva za realizaciju planiranih aktivnosti. |
| A\_III.1.2  Intenziviranje saradnje sa renomiranim visokoobrazovnim institucijama kroz uključivanje u rad asocijacija; | * Povećanje broja asocijacija u kojima se aktivno učestvuje; | * Filološki fakultet; * Univerzitet Crne Gore | * Dekanski kolegijum; * Rektorski kolegijum; | Kontinuirano  do 2024. |
| A\_III.1.3  Uspostavljanje šire podrške odlaznoj mobilnosti; | * Promocija programa mobilnosti na godišnjem nivou; * Unapređenje procedura u cilju lakše prohodnosti i priznavanja kreditne mobilnosti studenata; * Kursevi engleskog i ostalih svjetskih jezika jezika za nastavno i nenastavno osoblje dostupni su na višem i naprednom nivou; * Broj odlaznog nastavnog i nenastavnog osoblja, kao i studenata koji učestvuju u programima mobilnosti, povećava se na svakoj organizacionoj jedinici za najmanje 5% godišnje; | * Filološki fakultet, * Međunarodni projekti; | * Dekanski kolegijum, | Kontinuirano  do 2024. |
| A\_III.1.4  Uspostavljanje šire podrške dolaznoj mobilnosti. | * Kurs crnogorskog jezika na osnovnom i srednjem nivou, dostupan je svim stranim studentima, nastavnom i nenastavnom osoblju; * Organizovane najmanje 3 ljetnje škole na engleskom jeziku na godišnjem nivou; * Broj dolaznog nastavnog, nenastavnog osoblja i studenata u programima mobilnosti povećava se na svakoj jedinici za najmanje 5% godišnje. | * Filološki fakultet; * Univerzitet Crne Gore; | * Dekanski kolegijum; | Kontinuirano  do 2024. |
| **Cilj III.2. Jačanje institucionalnih kapaciteta na Filološkom fakultetu u procesu prijave i sprovođenja međunarodnih projekata i programa u okviru međunarodne saradnje** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_III.2.1  Uspostavljanje šire podrške za projektne aktivnosti i programe međunarodne saradnje; | * Na svim studijskim programima uspostavljena mreža administrativne podrške realizaciji projekata i programa međunarodne saradnje (rukovodioci i sekretari SP); | * Filološki fakultet; | * Dekanski kolegijum; * Prodekan za međunarodnu saradnju; | Kraj 2020. | * Nedovoljna motivisanost osoblja za učešće u projektnim aktivnostima; * Nedovoljna finansijska sredstva za proširenje kapaciteta Centra za međunarodnu saradnju i povećanje broja zaposlenih. |
| A\_III.2.2  Podsticanje na konkurisanje za međunarodne projekte; | * Formiran tim za obuku za pisanje i administriranje projekata; * Obuka osoblja za pisanje i administriranje projekata na godišnjem nivou; * Uspostavljen fond za prefinansiranje projekata; * Broj prijavljenih projekata svake godine uvećan za najmanje 20% na nivou Univerziteta. | * Filološki fakultet * Univerzitet Crne Gore. | * Dekanski kolegijum; * Rektorski kolegijum, * Centar za međunarodnu saradnju   . | Kontinuirano  do 2024. |

**IV FILOLOŠKI FAKULTET I OKRUŽENJE**

Filološki fakultet je prepoznatljiv po interkulturalnim stremljenjima vlastitog akademskog osoblja, kao i studentske populacije. Kroz izučavanje različitih jezika, književnosti i kultura Fakultet stupa u otvoreni i plodotvorni dijalog s drugim i drugačijim, pri čemu se oslobađa kreativni i naučni potencijal, oličen u obrazovnim, naučnoistraživačkim, umjetničko-istraživačkim i inovativnim aktivnostima. Analizom potreba tržišta rada, u skladu sa potrebama privrednog i javnog sektora, prilagođenom upisnom politikom UCG, Filološki fakultet će se pozicionirati kao ključna intelektualna snaga crnogorskog društva u aktuelnim integracionim procesima. U tome se ogleda nezamjenljivi značaj Fakulteta u sredini djelovanja, jer je upravo na njemu koncentrisano jezgro interne društvene kohezije, ali i usmjerenost k internacionalnom iskustvu. Filološki fakultet istovremeno će njegovati i domaće filološke i kulturalne tradicije, sintetizujući tradicijsko nasljeđe s izazovima univerzitetskog obrazovanja za 21. vijek.

|  |  |  |  |  |  |
| --- | --- | --- | --- | --- | --- |
| **Cilj IV.1 Jačanje saradnje s javnim sektorom** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_IV.1.1  Jačanje saradnje s javnim sektorom. | * Usvojena Platforma za saradnju s javnim sektorom; * Sklopljeni novi memorandumi o saradnji sa institucijama iz javnog sektora; * Povećan broj ugovora o realizaciji studentske prakse u nastavnim bazama iz javnog sektora za najmanje 5% godišnje; * Uključivanje eksperata iz nastavnih baza u proces izrade završnih i master radova; najmanje 10% od ukupnog broja radova * Najmanje 50% organizacionih jedinica u nastavni proces uključuje predstavnike javnog sektora; * Najmanje 25% organizacionih jedinica prijavljuje zajedničke projekte s javnim institucijama; * Redovno promovisanje saradnje Filološkog fakulteta sa institucijama javnog sektora kroz medije i fakultetsku internet stranu. | * Filološki fakultet; * Javni sektor (organi državne uprave i lokalne samouprave) | * Dekanski kolegijum; * Vlada Crne Gore; * Lokalna samouprava Nikšić; | Kontinuirano do 2024. | * Nepostojanje adekvatnih mehanizama za učešće privrednih subjekata, vladinih institucija i NVO u aktivnostima Filološkog fakulteta; * Problem u komunikaciji i saradnji sa partnerima/nastavnim bazama usljed različitih metoda rada, očekivanja i ideja. |
| **Cilj IV.2 Podrška saradnje sa alumni asocijacijama i naučnom dijasporom** | | | | | |
| A\_IV.2.1  Aktivno uključivanje alumni udruženja i predstavnika naučne dijaspore u podršku razvoju Filološkog fakulteta | * Usvojen Pravilnik o saradnji sa alumni asocijacijama na nivou Fakulteta; * Formirane asocijacije alumnista na nivou Fakulteta; * Uključivanje pripadnika alumni udruženja i predstavnika naučne dijaspore prilikom: * izrade strateških dokumenata, * revizije postojećih i izrade novih studijskih programa, programa cjeloživotnog obrazovanja itd., * pripreme i realizacije projekata; * Najmanje 50% organizacionih jedinica u nastavni proces uključuje predstavnike alumni i/ili naučne dijaspore; * Najmanje 50% organizacionih jedinica prijavljuje zajedničke projekte sa institucijama predstavnika alumni i/ili naučne dijaspore. | * Filološki fakultet; * Donacije od alumni udruženja. | * Dekanski kolegijum; | Kontinuirano do 2024. | * Nerazvijenost mehanizama saradnje alumnista i naučne dijaspore sa Fakultetom. |
| **Cilj IV.3 Podrška društvenom i kulturnom razvoju** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_IV.3.1  Profilisanje Filološkog fakulteta u javnosti kao nosioca društvenih aktivnosti u društvu | * Snažnije profilisanje Filološkog fakulteta u javnosti kao jezgra društvenih aktivnosti u državi prema usvojenoj komunikacionoj strategiji; | * Dekanski kolegijum; * Međunarodni i nacionalni projekti; | * Dekanski kolegijum; * Centar informacionog sistema; | Kraj 2020. | * Nedovoljno visok nivo motivisanosti studenata za pitanja održivog razvoja, kulture, istorije, identiteta i multikulturalizma. |
| A\_IV.3.2  Podsticanje izučavanja, promovisanja i kritičke analize pitanja od značaja za nacionalne identitete. | * Najmanje jedan naučni skup godišnje koji se odnosi na izučavanje kulturno-istorijskog nasljeđa autohtonih identiteta u Crnoj Gori; * Najmanje jedan prijavljen projekat godišnje Fakulteta i javnih institucija usmjeren na promociju i očuvanje nacionalnog identiteta i nasljeđa; * Uvedeni novi ili reformisani postojeći predmeti u okviru kojih se izučavaju pitanja od značaja za nacionalni identitet; | * Filološki fakultet; * Međunarodni i nacionalni projekti; | * Dekanski kolegijum; * Ministarstvo kulture, * Ministarstvo prosvjete, * CANU; | Kontinuirano do 2024. |
| A\_IV.3.3  Podsticanje izučavanja i promovisanja njegovanja kulture različitosti i tolerancije, kao autentičnih vrijednosti crnogorskog društva | * Najmanje jedan naučni skup/okrugli sto godišnje koji se odnosi na izučavanje multikulturalizma; * Najmanje jedan prijavljen projekat godišnje Fakulteta i javnih institucija usmjeren na promociju i očuvanje multikulturalizma; * Uvedeni novi ili reformisani postojeći predmeti u okviru kojih se izučavaju pitanja od značaja za multikulturalizam. | * Filološki fakultet * Međunarodni i nacionalni projekti. | * Dekanski kolegijum; * Ministarstvo kulture, * Ministarstvo prosvjete, * CANU | Kontinuirano do 2024. |
| A\_IV.3.4  Podsticanje izučavanja i promovisanja održivog razvoja crnogorskog društva i države | * Najmanje jedan naučni skup godišnje koji se odnosi na izučavanje održivog razvoja crnogorskog društva i države; * Najmanje jedan prijavljen projekat godišnje Fakulteta i javnih institucija usmjeren na promociju održivog razvoja; * Uvedeni novi ili reformisani postojeći predmeti u okviru kojih se izučavaju pitanja od značaja za održivi razvoj; | * Filološki fakultet; * Međunarodni i nacionalni projekti. | * Dekanski kolegijum; * Organizacione jedinice, * Ministarstvo nauke, * Ministarstvo prosvjete, * CANU | Kontinuirano do 2024. |

**V. ORGANIZACIJA I RESURSI**

Filološki fakultet Univerziteta Crne Gore orijentiše se na stalno poboljšanje uslova i kvaliteta u domenu nastave i istraživanja u skladu sa Evropskim smjernicama i standardima za obezbjeđenje kvaliteta (ESG). U nastojanju da se obezbijedi veća prepoznatljivost na evropskom prostoru, Filološki fakultet će, prateći najviše internacionalne standarde visokog obrazovanja i primjere dobre prakse, usmjeriti sve raspoložive resurse ka modernizaciji i optimizaciji infrastrukturnih kapaciteta, digitalizaciji nastavnih servisa i opreme, revitalizaciji kadrovske politike, kao i unapređenju sistema studentske podrške i kulture akademskog kvaliteta u čijoj samoj srži je poštovanje akademske etike, kojoj je UCG, a time i Filološki fakultet maksimalno posvećen. U skladu sa strateškim smjernicama Univerziteta Crne Gore, Filološki fakultet će nastaviti sa razvojem nove i/ili unapređenjem postojeće infrastrukture kroz projekte rekonstrukcije, adaptacije, revitalizacije i opremanja, a sve u cilju obezbjeđivanja boljih uslova za njegovo efikasno i djelotvorno funkcionisanje i u skladu sa nastavno-istraživačkim potrebama fakulteta.

|  |  |  |  |  |  |
| --- | --- | --- | --- | --- | --- |
| **Cilj V1. Integracija i optimalno korišćenje svih resursa u funkciji efikasnog obavljanja djelatnosti i održivog razvoja Filološkog fakulteta** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_V.1.1  Unapređenje postojeće infrastrukture kroz projekte rekonstrukcije, adaptacije, revitalizacije i opremanja Filološkog fakulteta u cilju osiguranja optimalnih (u okvirima trenutnih mogućnosti) uslova za njegovo efikasno i djelotvorno funkcionisanje u skladu sa nastavno-istraživačkim potrebama fakulteta. | * Izrađen finasijski plan adaptacija; * Godišnje izdvajanje iz budžeta Filološkog fakulteta za osavremenjivanje uslova za rad u naučno-nastavnim prostorijama; obezbjeđivanje ili adaptacija prostornih kapaciteta za kontinuiran naučni rad nastavnog osoblja * Zgrada Filološkog fakulteta prilagođena potrebama osoba sa invaliditetom (poseban ulaz, kao i lift); | * Filološki fakultet * UCG * Vlada Crne Gore; | * Dekanski kolegijum | Kontinuirano do 2024. | * Nemogućnost da se ispuni cilj ili da se cilj ispuni u potpunosti zbog nedostatka finansijskih sredstava. * Neadekvatno i nekontinuirano praćenje integracije resursa. * Nedostatak sredstava/fondova kojima bi se omogućio razvoj naučno-istraživačkih resursa u neophodnoj mjeri * Nedostatak motivacije za interdisciplinarnu saradnju naročito kada su u pitanju relacije humanističko-filološke-prirodno-tehničke nauke iako bi se zajedničkim naporima u ovim oblastima mogla ostvariti konkretna i plodotvorna saradnja (npr. oblast matematike/statistike i korpusne lingvistike), a naročito s obzirom na činjenicu da sve više WoS indeksiranih časopisa zahtijeva takvu vrstu naučnih radova. |
| A\_V.1.2  Integracija naučno-istraživačkih resursa Filološkog fakulteta u Evropski istraživački prostor (European Research Area, ERA) i njegovo veće uključivanje u programe Evropske unije i druge međunarodne programe. | * Jačanje regionalne i bilateralne saradnje i integracija u programe i projekte Evropske unije. * Usklađivanja sa Evropskim prostorom visokog obrazovanja (EHEA). * Primjena Strategije razvoja ljudskih resursa za istraživače (HRS4R) I principa Evropske povelje za istraživače(Charter and Code, C&C). * Razvoj interdisciplinarnih istraživanja (uspostavljanje veza između različitih društvenih nauka, s posebnim naglaskom na humanističke nauke kojima i filološke nauke pripadaju, te veza između humanističkih, društvenih i prirodnih nauka). * Uspostavljanje istraživačkih mreža, odnosno nastavljanje uspostavljene saradnje (npr. COST projekti, raznovrsni regionalni bilateralni projekti kojima bi se ostvarila prepoznatljivost istraživača iz oblasti humanističkih nauka u širem evropskom prostoru, podsticanje što češćeg učešća što većeg broja nastavnog osoblja na međunarodnim konferencijama kojima bi se ostvario i pojačao “networking“ od izuzetne važnosti za vidljivost rezultata filološko-humanističkih istraživanja i uspostavljanje novih vidova saradnje kroz konstruktivnu razmjenu ideja. * Kreiranje povoljnog ambijenta za naučno-istraživački rad (nabavka neophodne opreme, laboratorijska oprema, informacioni sistemi, pristup elektronskim bazama podataka, pretplata na JSTOR, PROJECT MUSE i slično). * Modernizacija infrastrukturnih resursa (osavremenjiivanje računarskih sala i kompjuterskih kapaciteta, razvijen integrisani informacioni sistem, korišćenje Moodle platforme, digitalizacija bibliotečkog fonda, pristup međunarodnim bazama časopisa, digitalni repozitorijum PHAIDRA (Permanent Hosting, Archiving and Indexing of Digital Resources Assets) na Filološkom fakultetu). * Razvijen integrativni, integrisani i interdisciplinarni pristup naučno-istraživačkom radu radi jačanja istraživačkih resursa u svrhu efikasnog zajedničkog korišćenja modernizovane opreme, ljudskih potencijala, istraživačkih metoda, laboratorija, između organizacionih jedinica Univerziteta Crne Gore. | * Filološki fakultet; | * Dekanski kolegijum; | Kontinuirano do 2024. |
| **Cilj V2. Unapređenje kadrovske politike na Filološkom fakultetu** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_V.2.1  Usklađivanje kadrovskih potreba s ulogom i značajem Filološkog fakulteta na Univerzitetu Crne Gore | * Obezbjeđivanje da nastavni proces u cjelini pokriva nastavno-naučni kadar Filološkog fakulteta; * Vrednovanje (interno i eksterno) projektne i naučno-istraživačke aktivnosti akademskog kadra Filološkog fakulteta kroz razne oblike stimulisanja njihovog rada * Promocija (pa i medijska) postignutih rezultata u oblasti projektne I naučno-istraživačke aktivnosti akademskog kadra Filološkog fakulteta koja bi ujedno doprinijela promociji značaja humanističko-filoloških nauka za društvo u cjelini, posebno imajući u vidu koliko je njihova dijahronijska i sinhronijska uloga u evoluciji građanskog društva i promociji tolerancije trenutno zanemarena | * Filološki fakultet * Univerzitet Crne Gore, * Vlada Crne Gore; | * Dekanski kolegijum; | Kontinuirano do 2024. | * Nemogućnost ispunjenja cilja zbog nedostatka finansijskih sredstava; * Nemogućnost ispunjenja cilja zbog nedostatka adekvatnog osoblja; * Neadekvatna obuka i razvoj ljudskih resursa; * Nedostatak odgovarajućih servisa/mehanizama za razvoj karijere. |
| A\_V.2.2  Unapređenje kompetencija akademskog kadra | * Osmišljena stimulacija naučno-istraživačkog podmlatka; * Osmišljeno kontinuirano vrednovanje i nagrađivanje naučno-istraživačkih rezultata akademskog kadra; * Osmišljen periodični program prezentacije istraživačkih postignuća, s ciljem razmjene iskustava u publikovanju radova u prestižnim časopisima; * Održana makar jedna radionica vezano za akademski integritet, plagijarizam i autoplagijarizam za naučni podmladak i ostalo zainteresovano osoblje (ovaj oblik edukacije je decenijama bio zanemarivan, a posljedice neinformisanosti u ovoj oblasti su često fatalne za karijeru mladih istraživača) | * Filološki fakultet; * Univerzitet Crne Gore, * Vlada Crne Gore; | * Dekanski kolegijum; | Kontinuirano do 2024. |
| A\_V.2.3  Unapređenje materijalnog statusa zaposlenih na Filološkom fakultetu | * Participiranje u troškovima odlaska na naučne skupove jer su regionalni I međunarodni (naročito tematski) skupovi oblik umrežavanja od krucijalne važnosti za uspostavljanje saradnje s naučnicima iz srodnih i tangentnih oblasti u regionu, Evropi i svijetu. * Saradnja s Univerzitetom u dodjeli sredstava za poboljšanje uslova stanovanja zaposlenima po osnovu Pravilnika; * Saradnja s Univerzitetom u dodjeli stambenih jedinica pod povoljnim uslovima zaposlenima; * Saradnja s Univerzitetom u dodjeli stambenih jedinica na korišćenje pod povoljnim uslovima akademskom podmlatku (saradnicima u nastavi); * Saradnja s Univerzitetom, Sindikalnom organizacijom, te Vladom Crne Gore s ciljem uvećanja zarada zaposlenih. | * Filološki fakultet; * Univerzitet Crne Gore, * Vlada Crne Gore | * Dekanski kolegijum; * Rektorat, | Kontinuirano do 2024. |
| **Cilj V3. Unapređenje sistema podrške studentima** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_V.3.1  Pružanje podrške studentima u cilju lakšeg zapošljavanja | * Organizovanje radionica, seminara, obuka u cilju poboljšanja praktičnih vještina i primjene teorijskih, te pripremanja studenata za buduće poslovno okruženje („Dan otvorenih vrata“, “Summer Job“) * Motivisanje studenata Filološkog fakulteta da se uključe u programe mobilnosti (DAAD, CEEPUS, Erasmus+,Erasmus Mundus Joint Master Degree (EMJMD), Jean Monnet, EURAXESS platforma). * Sprovođenje kontinuiranog informisanja studenata o svim mogućnostima koje im se pružaju u okviru programa Evropske unije i drugih međunarodnih programa u cilju bolje konkurentnosti na tržištu rada i postizanja profesionalnog razvoja studenata * Implementiranje EURAXESS mreže. | * Filološki fakultet; | * Karijerni centar, * Studentski parlament; | Kontinuirano do 2024. | * Nedostatak odgovarajućih usluga za razvoj karijere; * Nedovoljna finansijska sredstva; * Nedovoljno interesovanje studenata za esktrakulikuralne aktivnosti (kultura, sport) * Nedovoljno zanimanje studenata za humanitarni rad i volontiranje. |
| A\_V.3.2  Unapređenje kulturnih i sportskih aktivnosti studenata; | * Aktivno uključivanje studenata u kulturne i sportske aktivnosti na Filološkom fakultetu. * Promovisanje zdravih stilova života studentske populacije kroz aktivnosti sportskih udruženja na Filološkom fakultetu, kao i u lokalnoj sredini (u Nikšiću); * Organizovanje aktivnosti iz domena kulturnog života (pozorišne predstave, koncerti, izložbe, gostovanja uspješnih pisaca, umjetnika, posjeta institucijama kulture). | * Filološki fakultet; | * Dekanski kolegijum; * Studentski parlament; | Kontinuirano do 2024. |
| A\_V.3.3  Pružanje podrške humanitarnim aktivnostima i volontiranju studenata. | * Razvijanje aktivnog uključivanja studenata u humanitarne i volonterske aktivnosti; * Aktivnost volonterskog rada u kulturnim i humanitarnim organizacijama podržana kroz razne međunarodne projekte finansirane od strane EU (npr. volontiranje u tranksribovanju skeniranog materijala koji se kasnije konvertuje u brajevo pismo ili volontiranje u kreiranju audio knjiga); * Razvijanje kompetencija aktivnog učešća u razvoju građanskog društva i građanske odgovornosti | * Filološki fakultet; | * Rektorat, * Studentski parlament. | Kontinuirano do 2024. |
| **Cilj V4. Filološki fakultet primjenjuje principe njegovanja kulture kvaliteta** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_V.4.1  Uspostavljanje internog sistema za unapređenje kvaliteta (IQAS) utemeljenog na Evropskim standardima i smjernicama za osiguranje kvaliteta u Evropskom prostoru visokog obrazovanja – ESG; | * Razvijen sistem za praćenje kvaliteta nastavnog procesa, naučno-istraživačkog prostora, zapošljavanja i usavršavanja kadrova. * Adaptacija ESG modela internoj upotrebi (samoevaluacija u domenu studijskih programa, nastave, uslova rada), anketiranje profesora, studenata, diplomiranih studenata, alumnista. | * Filološki fakultet; | * Dekanski kolegijum * Rektorski kolegijum * Centar za unapređenje kvaliteta, * Studentski parlament; | Kontinuirano do 2024. | * Nedostatak posvećenosti i otpor organizacionih jedinica prema obavljanju godišnje revizije zbog značajnog opterećenja zaposlenih; * Odlaganje samoevaluacije zbog znatnog opterećenja osoblja; * Nedostatak interesa akademske zajednice da aktivno učestvuje u unapređenju kulture kvaliteta. * Nedovoljna motivisanost, te time i izlaznost aktivnih studenata na anketiranje i dobijanje laž(ira)nih rezultata zbog činjenice da studenti koji ne dolaze na nastavu daju paušalne ocjene * Nedovoljna motivisanost akademskog osoblja na učešće na sastancima i seminarima iz razloga različite prirode (preopterećenost nastavnim radom, uvjerenje da je unapređenje nepotrebno jer je rad već dovoljno kvalitetan, i sl.) |
| A\_V.4.2  Sprovođenje eksterne evaluacije Filološkog fakulteta od strane Univerziteta; | * Univerzitet organizuje eksternu evaluaciju; * Konstruktivno primjenjivanje smjernica ESG modela za razvoj eksternog obezbjeđenja kvaliteta. | * Univerzitet Crne Gore, * Vlada Crne Gore; * Filološki fakultet; | * Rektorski kolegijum * Centar za unapređenje kvaliteta, * Dekanski kolegijum, * eksterni eksperti; | Svake treće godine. |
| A\_V.4.3  Poboljšanje pristupa anketiranju studenata i mehanizama za dobijanje kvalitetnih povratnih informacija; | * Uozbiljavanje procesa anketiranja kroz omogućavanje mehanizama da SAMO studenti koji prisustvuju nastavi i jedini su kompetentni da odgovore na pitanja iz ankete učestvuju u anketiranju (npr. evidencione liste) * Povećan procenat izlaznosti aktivnih studenta na ankete za najmanje 50%; * Aktivniji pristup sprovođenju studentskog anketiranja kao bitnom činiocu u procesu kontrole kvaliteta nastave u smislu osvješćivanja studenata da na ankete dolaze i da im pristupe ozbiljno i pravično (u mjeri u kojoj je to moguće s obzirom da studenti teško da su kompetentni da na neka pitanja iz ankete odgovore – recimo kada je riječ o kompetencijama profesora). | * Filološki fakultet; | * Dekanski kolegijum; * Centar za unapređenje kvaliteta, * Prodekani za nastavu, * Studentski parlament; | Kraj 2020. |
| A\_V.4.4  Aktivno uključivanje akademske zajednice u promociji kulture kvaliteta; | * Organizovana najmanje dva sastanka i/ili na godišnjem nivou Komisije za obezbjeđenje i unapređenje kvaliteta sa Dekanskim kolegijumom u cilju efikasnije koordinacije rada. * Popularizacija kulture kvaliteta i promocija akademskog integriteta kao njenog sastavnog dijela kroz najmanje dva seminara koja bi vodila stručna lica iz Odbora za kvalitet UCG | * Univerzitet Crne Gore * Filološki fakultet; * Komisija za obezbjeđenje i unapređenje kvaliteta | * UCG * Odbor za kvalitet UCG * Dekanski kolegijum, * Komisija za obezbjeđenje i unapređenje kvaliteta * Centar za unapređenje kvaliteta, * Studentski parlament, * Spoljni eksperti; | Kontinuirano do 2024. |
| A\_V.4.5  Obezbjeđenje obuke iz oblasti strateškog upravljanja; | * Sprovedena godišnja obuka menadžmenta organizacionih jedinica i rektorata iz oblasti strateškog upravljanja; | * Univerzitet Crne Gore; * Filološki fakultet; | * Centar za unapređenje kvaliteta, * Spoljni eksperti; | Kontinuirano do 2024. |
| **Cilj V5. Digitalizacija i unapređenje sistema upravljanja i nformacijama i dokumentima** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_V.5.1  Razvijanje studentskog korisničkog portala. | * Dostupan akademski e-mail nalog za sve studente; * Pokrenut studentski portal sa funkcionalnostima e-indexa; * Razvoj resursa e-nastave, Moodle platforme i sličnih platformi. | * Filološki fakultet; | * Centar informacionog sistema, * Studentski parlament; | Kontinuirano do 2024. | * Nedostupnost i/ili nepouzdanost podataka u integrisanom informacionom sistemu; * Ograničenost sredstava za održavanje i uvođenje novih aktivnosti u IT sektoru. |
| **A\_V.5.2**  **Uključivanje u integrisani digitalni sistem za upravljanje podacima.** | * **Podrška centralnom sistemu za praćenje osnovnih sredstava Univerziteta;** * **Pokrenut DMS na Filološkom fakultetu i povezan sa Rektoratom;** * **Prilagođavanje inoviranim modulima studentske službe, kadrovske evidencije i računovodstva;** | * **Filološki fakultet** | * **Centar informacionog sistema,** * **Dekanski kolegijum;** | **Kontinuirano do 2024.** |
| A\_V.5.3.  Uvođenje wireless internet mreže EDUROAM. | * Uveden EDUROAM na kampusu Filološkog fakulteta | * Filološki fakultet. | * Centar informacionog sistema. * IT podrška Filološkog fakulteta | Kraj 2020. |
| **Cilj V6. Povećanje budžeta Filološkog fakulteta** | | | | | |
| **Aktivnosti** | **Pokazatelji/Ciljna vrijednost** | **Resursi** | **Odgovornost** | **Vrijeme** | **Rizici** |
| A\_V.6.1  Implementacija Strategije Univerziteta Crne Gore na Filološkom fakultetu; | * Budžet Filološkog fakulteta koncipiran prema smjernicama Strategije Univerziteta Crne Gore; * Za tehničke rashode budžet koncipiran prema smjernicama Strategije Univerziteta Crne Gore, odnosno kroz korišćenje budžeta Vlade Crne Gore; | * Univerzitet Crne Gore, * Vlada Crne Gore; | * Rektorski kolegijum, * Upravni odbor; | Kontinuirano do 2024. | * Nedovoljno povećanje budžeta za realizaciju strategije razvoja; * Nedovoljan procenat uspješnosti u apliciranju za EU fondove; * Neadekvatno razvijen model saradnje sa privrednim sektorom, što je za humanističko-filološke nauke poseban izazov. * Nezainteresnovanost osoblja da piše projekte uzimajući u obzir veliki uložen trud sa neizvjesnim ishodom, značajna konkurencija, te nevelik procenat uspješnosti aplikacija za grantove na EU nivou, posebno sa ograničenim iskustvom, ljudskim i tehničkim resursima u odnosu na konkurente * Nedovoljna zainteresovanost privrednih subjekata za ponuđenen usluge iz razloga neinformisanosti o krucijalnoj važnosti jezičkih i naročito komunikacionih sposobnosti, posebno sa inostranim partnerima |
| A\_V.6.2  Realizacija programa cjeloživotnog učenja i programa na engleskom jeziku na Filološkom fakultetu; | * Povećati sopstvene prihode kroz organizovanje programa/kurseva na engleskom jeziku na svim studijskim progamima Filološkog fakulteta. * Povećati sopstvene prihode kroz organizovanje programa cjeloživotnog obrazovanja. | * Filološki fakultet; | * Filološki fakultet, * Dekanski kolegijum, * Vijeće Filološkog fakulteta, * Vijeća studijskih programa. | Kontinuirano do 2024. |
| A\_V.6.3  Stimulisanje akademske zajednice za uključivanje u projekte iz EU fondova; | * Uveden model stimulisanja nastavnog naučnog osoblja za apliciranje kod EU fondova; * Povećati sopstvene prihode preko međunarodnih fondova i naučno-istraživačkih projekata. * Povećati grantovske prihode. | * Filološki fakultet; | * Filološki fakultet, * Dekanski kolegijum, * Vijeće Filološkog fakulteta. | Kontinuirano do 2024. |
| A\_V.6.4  Stimulisanje akademske zajednice za saradnju sa privredom u pružanju stručnih usluga i komercijalizacije rezultata istraživanja. | * Uveden model stimulisanja za saradnju sa privredom; * Povećati vlastite prihode od pružanja stručnih usluga i stavljanja „“know-how” iz oblasti jezičko-komunikacionih vještina u svrhe i na raspolaganje ostalim univerzitetskim jedinicama. | * Filološki fakultet. | * Filološki fakultet, * Dekanski kolegijum, * Vijeće Filološkog fakulteta. | Kontinuirano do 2024. |

1. Časopisi iz kategorija Q1 i Q2. [↑](#footnote-ref-1)